
Бүген Татарстан Республикасы Президенты Рөстәм Миңнеханов Евразия хөкүмәтара советының киңәйтелгән утырышында катнашты.

Исегезгә төшерәбез, Евразия хөкүмәтара советы утырышы Казанда (Казан Ратушасы) 2021 елның 29-30 апрелендә уза, анда Евразия икътисадый берлегенә (ЕАЭС) керүче илләрнең – Россия, Беларусь, Казахстан, Кыргызстан һәм Әрмәнстан, шулай ук ЕАЭС каршында күзәтүчеләр сыйфатында торучы илләрнең – Куба, Молдавия һәм Үзбәкстан Премьер - министрлары катнаша.

Хөкүмәтара очрашуга Таҗикстан һәм Төркмәнстан вәкилләрен дә чакырдылар. "Утырышның көн тәртибендә сәнәгатьтә, авыл хуҗалыгында һәм башка тармакларда төп эш юнәлешләрен билгели торган мөһим мәсьәләләр бар. Ышанам ки, кабул ителәчәк карарлар Евразия икътисадый берлегендә интеграциягә яңа импульс бирәчәк», - дип ассызыклады Россия Хөкүмәте рәисе Михаил Мишустин, утырышны ачып.

Хөкүмәтара киңәшмә башланганчы Михаил Мишустин Таҗикстан, Үзбәкстан, Кыргызстан һәм Әрмәнстан коллегалары белән ике яклы хезмәттәшлек мәсьәләләре турында фикер алышты. Актуаль темалар арасында – товар әйләнешен торгызу һәм COVIDка каршы көрәш.

Утырыш барышында Россия Премьер-министры анда катнашучыларга Евразия икътисадый берлеге (ЕАЭС) кысаларында экспортны җайга салу буенча чараларны координацияләргә чакырды.

"Коронавирус дөнья базарларына сизелерлек йогынты ясады. Хөкүмәт линиясе буенча, куллану бәяләре үсүен тоткарлау өчен, берлек кысаларында экспортны җайга салу буенча чараларны координацияләргә кирәк", - диде ул.

Михаил Мишустин сүзләренә караганда, сүз беренче чиратта авыл хуҗалыгы продукциясе һәм чимал продукциясе турында бара. «Бу безнең ил гражданнары өчен үзен сиздерүче мәсьәлә», - дип ассызыклады ул.

ЕАЭС Евросоюз белән тигез хокуклы мөнәсәбәтләрне үстерү белән кызыксына, дип белдерде Михаил Мишустин. «Без Европа берлеге белән тигез шартларда һәм үзара хөрмәт принципларында конструктив диалог урнаштыру яклы", - диде ул.

РФ Премьер-министры ассызыклаганча, ЕАЭС – хезмәттәшлек өчен ачык көчле оешма, һәм ул зур Евразия партнерлыгын төзүдә төп бәйләүче буын булырга тиеш. Михаил Мишустин дөнья аренасындагы, беренче чиратта, БДБ, ШОС, БРИКС кысаларында, якындагы партнерлар белән элемтәләрне тирәнәйтергә өндәде. "Әлбәттә, башка дәүләтләр белән эре, икътисадый нигезләнгән проектлар өстендә уртак эшне дәвам итү мөһим, шул исәптән «Бер пояс - бер юл» Кытай инициативасы белән дә", - дип тәмамлады ул.

Мишустин фикеренчә, Евразия икътисадый берлеге илләре интеграциясе үсеше коронавирус пандемиясенең һәм сәүдә сугышларының катлаулы чорларын яхшырак кичәргә мөмкинлек бирә.

«Без катлаулы вакытта эшлибез: пандемия, төбәк кризислары, сәүдә сугышлары – бу проблемалар Көнбатышның башка дәүләтләрнең эчке эшләренә тыкшынуы, көчле сәяси һәм икътисадый басымы белән катлаулана, - диде Россия Хөкүмәте Рәисе. Әмма хәтта бу шартларда да без бердәм базарны ныгыту, товарлар, хезмәт күрсәтүләр, капитал һәм эшче көчләргә йөрү өчен чикләүләрне бетерү өчен нәтиҗәле карарлар кабул итәбез».

Аның сүзләренә караганда, ЕАЭСның гомуми проектлары икътисад үсешен тәэмин итүгә һәм гражданнарның тормыш дәрәҗәсен күтәрүгә юнәлдерелгән.

РФ Премьер-министры хәбәр иткәнчә, ЕАЭС илләренә 2025 елга кадәр Евразия интеграциясенең стратегик юнәлешләрен гамәлгә ашыру кирәк булачак, ул уннан артык халыкара шартнамәне һәм 60 норматив-хокукый актны эшләүне күздә тоткан чаралар планы расланган инде.

Аның фикеренчә, ЕАЭС турында гамәлдәге килешүне дә камилләштерергә кирәк.

"Кайбер чаралар буенча әзерлекнең соңгы этабына чыктык инде, ел ахырына кадәр берлек кысаларында кредит тарихларын алмашу тәртибе турында килешү төзү планлаштырыла, безнең гражданнар һәм юридик затлар барлык "бишлек" дәүләтләрендә кредитлар алу мөмкинлегенә ия булачак, ә банклар заемчылар турындагы мәгълүматларны тикшерә алачак», - дип билгеләп үтте Россия Министрлар Кабинеты башлыгы.

Аның сүзләренә караганда, шулай ук гомуми цифрлы платформа булдыру, сәламәтлек саклау һәм башка өлкәләрдә уртак инициативалар буенча эш дәвам итәчәк. «Без пандемия нәтиҗәләрен җиңү һәм безнең илләрдә һәм берлектә тотрыклы икътисадый үсешкә ирешү өчен барысын да эшләячәкбез", - дип ышандырды Мишустин.

Мишустин башка илләр ягыннан ЕАЭС эшенә карата кызыксыну артуын билгеләп үтте. «Преференциаль сәүдә килешүләренә кул кую турында 50дән артык тәкъдим килде, бу икътисадый үсешне стимуллаштыру өчен өстәмә мөмкинлекләр ача», - дип билгеләп үтте ул.

РФ Хөкүмәте Рәисе бу очрашуның Казанда узуын, Казакъстанның беренче Президенты Нурсолтан Назарбаев хөрмәтенә аталган магистраль урамнарның берсе Евразия интеграциясе архитекторы булган Казанда узуын символик дип саный. "Безнең берләшмәнең уңышлы үсеш алуы, төбәкнең икътисадый җәлеп итүчәнлек үзәгенә әйләнүе мөһим, без үзара файдалы һәм тигез хокуклы хезмәттәшлек өчен ачык", - дип ышандырды Михаил Мишустин.

*Тулырак мәгълүмат https://tass.ru/ekonomika/11282373?utm_source=yxnews&utm_medium=desktop&nw=1619776028000*
Рөстәм Миңнеханов Евразия хөкүмәтара советының киңәйтелгән утырышында катнашты